CELEX: 32006R1837
Language: sl
Date: 2006-12-12 00:00:00
Title: Uredba Komisije (ES) št. 1837/2006 z dne 13. decembra 2006 o ponovnem odprtju ribolova na atlantski sled v coni ICES IVc, VIId s plovili, ki plujejo pod francosko zastavo

14.12.2006   
            
            
               SL
            
            
               Uradni list Evropske unije
            
            
               L 354/35
            
         
      UREDBA KOMISIJE (ES) št. 1837/2006
   z dne 13. decembra 2006
   o ponovnem odprtju ribolova na atlantski sled v coni ICES IVc, VIId s plovili, ki plujejo pod francosko zastavo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1) in zlasti člena 26(4) Uredbe,
   ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (2) in zlasti člena 21(3) Uredbe,
   ob upoštevanju naslednjega:
   
               (1)
            
            
               Uredba Sveta (ES) št. 51/2006 z dne 22. decembra 2005 o določitvi ribolovnih možnosti in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova, za leto 2006 (3), določa kvote za leto 2006.
            
         
               (2)
            
            
               Francija je 28. februarja 2006 v skladu s členom 21(2) Uredbe (EGS) št. 2847/93 Komisijo uradno obvestila, da bo s 1. marcem 2006 prenehala z ribolovom na atlantski sled v vodah cone ICES IVc, VIId s plovili, ki plujejo pod njeno zastavo.
            
         
               (3)
            
            
               Komisija je 26. aprila 2006 v skladu s členom 21(3) Uredbe (EGS) št. 2847/93 in členom 26(4) Uredbe (EGS) št. 2371/2002 sprejela Uredbo (ES) št. 636/2006 o prepovedi ribolova na sled v območju ICES Vc, VIId s plovili, ki plujejo pod francosko (4) zastavo ali so registrirana v Franciji, z učinkom od istega dne.
            
         
               (4)
            
            
               Po informacijah, ki jih je Komisija prejela od francoskih organov, je določena količina atlantskega sleda še vedno na voljo v francoski kvoti v coni ICES IVc, VIId. Zato bi bilo treba dovoliti ribolov na atlantski sled v teh vodah s plovili, ki plujejo pod francosko zastavo ali so registrirana v Franciji.
            
         
               (5)
            
            
               To dovoljenje bi moralo začeti veljati 19. oktobra 2006, da bi se omogočilo izčrpanje količine zadevnega atlantskega sleda pred koncem tekočega leta.
            
         
               (6)
            
            
               Uredbo Komisije (ES) št. 636/2006 bi bilo treba razveljaviti z učinkom od 19. oktobra 2006 –
            
         SPREJELA NASLEDNJO UREDBO:
   Člen 1
   Razveljavitev
   Uredba (ES) št. 636/2006 se razveljavi.
   Člen 2
   Začetek veljavnosti
   Ta uredba začne veljati dan po objavi v Uradnem listu Evropske unije.
   Uporablja se od 19. oktobra 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. decembra 2006
      
         
            Za Komisijo
         
         Jörgen HOLMQUIST
         
         
            Generalni direktor za ribištvo in pomorske zadeve
         
      
   
   
      (1)  UL L 358, 31.12.2002, str. 59.
   
      (2)  UL L 261, 20.10.1993, str. 1. Uredba, kakor je bila nazadnje spremenjena z Uredbo (ES) št. 768/2005 (UL L 128, 21.5.2005, str. 1).
   
      (3)  UL L 16, 20.1.2006, str. 1. Uredba, kakor je bila nazadnje spremenjena z Uredbo Komisije (ES) št. 1642/2006 (UL L 308, 8.11.2006, str. 5).
   
      (4)  UL L 112, 26.4.2006, str. 10.
   
      PRILOGA
      
                  Št.
               
               
                  59
               
            
                  Država članica
               
               
                  Francija
               
            
                  Stalež
               
               
                  HER/4CXB7D – ponovno odprt
               
            
                  Vrsta
               
               
                  atlantski sled (Clupea harengus)
               
            
                  Cona
               
               
                  IVc, VIId
               
            
                  Datum
               
               
                  19. oktober 2006